Наш голас

«Наш голас» — газета рэвалюцыйна-дэмакратычнага кірунку ў Заходняй Беларусі. Выдавалася Беларускай сялянска-работніцкай грамадой з 27 студзеня   да 28 лютага 1927 года ў Вільні на беларускай мове 2 разы на тыдзень. Выйшла 11 нумароў, з іх 5 канфіскаваны. Забаронена польскімі ўладамі.

Адлюстроўвала рэпрэсіі польскага ўрада супраць беларускага нацыянальна-вызвольнага руху, выкрывала паклёп праўрадавай прэсы на яго арыштаваных прадстаўнікоў, дэпутатаў сейма, інфармавала пра дэманстрацыі ў іх абарону (у Косаве, расстраляную паліцыяй, а таксама ў Мінску) — артыкулы «Буржуазная маральнасць», «У чым вінавацяць нашых паслоў». Прапагандавала новую тактычную лінію вызвольнай барацьбы ў перыяд наступлення рэакцыі, устаноўку на актывізацыю культурна-асветны фронту. Крытыкавала пазіцыю ўрада па пытаннях зямельнай рэформы і асветы. Востра ставіла праблему правоў чалавека ў Польшчы і праявы фашызму ў краіне (артыкулы «Да вызвалення чалавека», «Ці ёсць фашызм у Польшчы?»). 

Інфарміравала пра важнейшыя культурныя падзеі ў Заходняй Беларусі і БССР. Змяшчала творы М. Васілька, Т. Кляшторнага, С. Галыша, Т. Волі і інш.  

 Літаратура 

 Спасылкі 
 «Наш голас» // Бібліятэка Акадэміі навук Літвы імя Урублеўскіх

Катэгорыя:Газеты Вільні на беларускай мове
Катэгорыя:Газеты Заходняй Беларусі
Катэгорыя:1927 год у Вільні